ফিরল শীত, উইকেন্ডে ফের পারদ পতনের সম্ভাবনা,

কলকাতা: অবশেষে বাংলায় ফিরল শীত (Winter Bengali)। শুক্রবার সকাল থেকে শীত অনুভূত হচ্ছে। বইছে উত্তরের হাওয়া। হাওয়া অফিস বলছে, উইকেন্ডে ফের পারদ পতনের সম্ভাবনা। আগামী ২ দিন ৩-৫ ডিগ্রি নামতে পারে তাপমাত্রা (Temperature)। সেজন্য শীত শীত অনুভূত হবে। আপাতত ঘন কুয়াশার সতর্কবার্তা নেই। তবে সকালের দিকে হালকা মাঝারি কুয়াশার সম্ভাবনা। উত্তরবঙ্গের চার জেলা এবং দক্ষিণবঙ্গের চার জেলায় হালকা মাঝারি কুয়াশার সম্ভাবনা বেশি থাকবে।

ফেব্রুয়ারির প্রথম থেকেই শীত একেবারে উধাও হয়ে গিয়েছিল। এমনকি সরস্বতী পুজোতে শীত মালুম হয়নি। উষ্ণ কেটেছে বসন্ত পঞ্চমী। হাওয়া অফিস বলছে, রাজ্যে ফের পারদ পতনের সম্ভাবনা রয়েছে। নামতে পারে পারদ। দক্ষিণবঙ্গে পশ্চিম বর্ধমান বীরভূম আগামী ২ দিনে গাঙ্গেয় পশ্চিমবঙ্গের জেলাগুলিতে সর্বনিম্ন তাপমাত্রা ৩-৫ ডিগ্রি করে কমতে পারে। তারপরে ১১ ফেব্রুয়ারি থেকে সর্বনিম্ন তাপমাত্রা ২-৩ ডিগ্রি করে বাড়তে পারে। আজ শুক্রবার কলকাতা সহ দক্ষিণবঙ্গের আবহাওয়ার শুষ্ক থাকবে। মুর্শিদাবাদ নদিয়া এবং উত্তরবঙ্গে দার্জিলিং জলপাইগুড়ি কোচবিহার ও উত্তর দিনাজপুরে কুয়াশার সম্ভাবনা বেশি। উইকেন্ডে এক ধাক্কায় ফের পারদ পতন।কলকাতার আজ সর্বনিম্ন তাপমাত্রা ১৭.৩°। যা স্বাভাবিকের থেকে ০.৪ ° বেশি।দিনের সর্বোচ্চ তাপমাত্রা ছিল ৩০.২°।

আরও পড়ুন: মাধ্যমিকের অ্যাডমিট কার্ড নিয়ে বড় ঘোষণা হাইকোর্টের

রবিবার ও সোমবার তাপমাত্রার ওঠা নামা না হলেও মঙ্গলবার থেকে ফের চরবে তাপমাত্রার পারদ। আবহাওয়ার খামখেয়ালি মেজাজের কারণে শীতের বিদায় পর্বের শুরুতে ফের পারা পতন। ধীরগতিতে উত্তর-পশ্চিমের শীতল হাওয়া প্রবেশের ফলেই পারদ পতন। অনেকটা বেশি তাপমাত্রা কমবে শনিবার। আরও এক দফায় শীতের আমেজ ফিরলেও জাঁকিয়ে শীতের সম্ভাবনা নেই বললেই অভিমত আবহাওয়াবিদদের।

অন্য খবর দেখুন