কলকাতায় জাঁকিয়ে ঠান্ডা কবে?কাঁপছে পশ্চিমের জেলাগুলি

কলকাতা: কলকাতায় এখনও জাঁকিয়ে শীত (Winter Forecast) অনুভূত না হলেও, কাঁপছে উত্তর-দক্ষিণের জেলা। বিশেষ করে পশ্চিমের জেলাগুলিতে তাপমাত্রার পারদ অনেকই নেমে গিয়েছে। পশ্চিমের জেলাগুলিতে সর্বনিম্ন তাপমাত্রা ১৩-১৪ ডিগ্রির ঘরে নেমে গিয়েছে। শুক্রবার ১৭ ডিগ্রি সেলসিয়াসের ঘরেই থাকবে কলকাতার তাপমাত্রা (Kolkata Temperature 17 Degrees)। দিনের সর্বোচ্চ তাপমাত্রা ছিল ২৭.৭ ডিগ্রি। পশ্চিমের জেলাগুলিতে তাপমাত্রা ১৩ থেকে ১৪ ডিগ্রি সেলসিয়াস এর ঘরে। জমিয়ে শীতের আমেজ রাজ্যজুড়ে। স্বাভাবিকের দুই থেকে চার ডিগ্রি সেলসিয়াস নিচে তাপমাত্রা।

অবাধ পশ্চিমের শীতল হাওয়া। কোনও পশ্চিমী ঝঞ্ঝার বাধা নেই। নেই বঙ্গোপসাগরে কোন সিস্টেম । শীতল পশ্চিমী হাওয়ায় রাজ্যের তাপমাত্রা অনেকটাই নিম্নমুখী। সকালের দিকে সামান্য কুয়াশা /ধোঁয়াশা। উপকূলের জেলা এবং উত্তরবঙ্গের পার্বত্য এলাকায় কুয়াশার সম্ভাবনা বেশি। পরে পরিষ্কার আকাশ। বৃষ্টির কোনও সম্ভাবনা নেই। সকালে ও রাতে শীতের আমেজ। বেলায় রোদ উঠলে কিছুটা গরম অনুভূত। রাজ্য মূলত শুষ্ক আবহাওয়া থাকবে। কোথাও কোনও বৃষ্টির পূর্বাভাস নেই। কলকাতা (Kolkata Temperature Drop) ও সংলগ্ন এলাকায় সর্বোচ্চ ও সর্বনিম্ন তাপমাত্রা থাকতে পারে যথাক্রমে ২৮ ডিগ্রি সেলসিয়াস ও ১৮ ডিগ্রি সেলসিয়াসের আশপাশে। নভেম্বরের শেষ দিকে বা ডিসেম্বরের শুরুতেই উত্তর-পশ্চিম থেকে ঠান্ডা হাওয়ার জোর বাড়বে, তখন আরও কমবে তাপমাত্রা।

আরও পড়ুন: ভোট গণনার প্রাথমিক ট্রেন্ডে হাড্ডাহাড্ডি লড়াই, NDA vs INDIA কে এগিয়ে?

আগামী শনিবার পর্যন্ত এরকমই থাকবে আবহাওয়া। রবিবার থেকে সামান্য বাড়তে পারে তাপমাত্রা। বঙ্গোপসাগরের জলীয় ও গরম পূবালী বাতাস বইবে দক্ষিণবঙ্গে কিছু জেলায়।রবিবার থেকে মঙ্গলবার এর মধ্যে দুই থেকে তিন ডিগ্রি সেলসিয়াস তাপমাত্রা বাড়বে। উত্তরবঙ্গে নিচের দিকের জেলাতে তাপমাত্রা ১ থেকে ২ ডিগ্রি বাড়তে পারে। রবিবার থেকে বাতাসের গতিপথ পরিবর্তন হতে পারে। সামান্য বাড়বে তাপমাত্রা।‌ মঙ্গলবার এর মধ্যে দুই থেকে তিনটি সেলসিয়াস তাপমাত্রা বাড়তে পারে। স্বাভাবিকের নিচে যে তাপমাত্রা রয়েছে তা স্বাভাবিকের কাছাকাছি আসতে পারে।

উত্তরবঙ্গেও আপাতত শুষ্ক আবহাওয়া। বৃষ্টির কোনও সম্ভাবনা নেই। স্বাভাবিকের তুলনায় তাপমাত্রা দুই থেকে তিন ডিগ্রি সেলসিয়াস নিচে থাকবে। আগামী ৬ থেকে ৭ দিন শীতের আমেজ চলবে। তাপমাত্রার বড় কোনো পরিবর্তন নেই। রবিবার থেকে উত্তরবঙ্গের নিচের দিকের কিছু জেলায় হওয়া পরিবর্তন হতে পারে। তাপমাত্রা এক থেকে দুই ডিগ্রি ঊর্ধ্বমুখী হওয়ার প্রবণতা রাজ্য জুড়ে।

অন্য খবর দেখুন